Ram Baran Yadav

Ram Baran YADAV (nepale: रामवरण यादव rámbaran jádav; naskita la ) estas Nepala politikisto kaj kuracisto  kiu estis la Prezidanto de Nepalo de la  ĝis la . Antaŭe li funkciis kiel Ministro pri Sano de 1999 ĝis 2001 kaj estis ĝenerala sekretario de la Nepala Kongreso. Li estis la unua prezidanto de Nepalo post la deklaro de respubliko en 2008.

Yadav antaŭe estis Ministro de Ŝtato por Sano en 1991-1994 en la reĝolanda epoko. Li estis elektita al la Ĉambro de Reprezentantoj en la 1999 elekto kiel kandidato de la Nepala Kongreso. Post tiu elekto, li iĝis Ministro de sano. 

En majo 2007, la terorisma organizaĵo Janatántrik Taráí Mukti Morĉa (JTMM) atakis la loĝejon de Yadav en Janakpur. La JTMM afiŝis kaptoanoncon ĉe la domo, hisis siajn flagojn, kaj eksplodigis bombon.

Yadav kandidatiĝis en la balotdistrikto Dhanusa-5 en aprilo 2008 por la Konstitucia Asembleo. Li gajnis la sidlokon, akirante 10.392 voĉdonojn.
Yadav estis elektita kiel la unua Prezidanto de Nepalo en dua balotado la . Li ricevis 308 el la 590 voĉoj donitaj en la Konstitucia Asembleo, venkante kontraŭ Ram Raja Prasad Singh, kiu estis nomumita de la Komunista Partio de Nepalo (Maoista). Yadav ĵurkonfirmiĝis kiel prezidanto la . Ĉefĵuĝisto de Nepalo Kedar Prasad Giri administris la ĵuron al Yadav ĉe la prezidenta palaco, Shital Niwas, Rastrapati Bhawan. Ankaŭ Ĉefministro Girija Prasad Koirala ĉeestis, kaj Yadav administris ĵuron al vicprezidanto Parmananda Jha. 

 Referencoj 

Kategorio:Prezidantoj de Nepalo
Kategorio:Nepalaj politikistoj
Kategorio:Nepalaj kuracistoj